liechticonsulting/filtered_apertus_pretrained huggingface dataset:
L'euro (pronunzià [ˈɔɪro] u [ˈeuro]) è l'unitad monetara europeica. € è il segn internaziunal per l'euro.

Zona da l'euro
Ils pajais en la zona da l'euro èn:

Dapi il 1. da schaner
1999:
Austria
Belgia
Finlanda
Frantscha
Germania
Irlanda
Italia
Luxemburg
Pajais Bass
Portugal
Spagna
2001: Grezia
2007: Slovenia
2008:
Cipra
Malta
2009: Slovachia
2011: Estonia
2014: Lettonia
2015: Lituania
2023: Croazia

Colliaziuns
Euro (bancnotas) (englais) (tudestg)
Eurolang è ina lingua artifiziala internaziunala che è vegnida creada da Philip Hunt tranter 1995 e 1998 per daventar ina lingua per l'Uniun Europeica. L'autor specifitgava sco in criteri dal design che la lingua sto esser fitg facil d'emprender per ils Europeics. En cuntrast cun autras linguas artifizialas sco l'esperanto, cumpiglia Eurolang blers pleds che vegnan directemain da l'englais.
Actualmain n'è enconuschent nagina communitad da pledaders activs d'Eurolang. La pagina d'internet da l'autur sin la quala el descriveva la lingua è sparida or da la rait.

Exempel
Eurolang est actifacta lang, qui me creatab estar comuna 2a lang per la Europa Unized (EU). Its word-list est baseda super England-lang, Deutsh-lang, France-lang, Italia-lang, Espanja-lang et Latin. Me desinab it estar facila lernar et usar.
Detail est, que lernabera Europa person, qui deja sav un or plus un de da langs, probablae pos lectar Eurolang (no tropa usation de dictionary), si ge est lernabera it per 2 days. Evidentae, facation it est plus unfacila rel lection it.

Colliaziuns
Pagina d'Eurolang per l'autor (n'exista betg pli; link a l'archiv Wayback Machine)
Evionnaz è ina vischnanca politica svizra che appartegna al district Saint-Maurice en la part francofona dal chantun Vallais.
Evolène è ina vischnanca en il district Hérens dal chantun Vallais en la Svizra.
Evolène è ina da las paucas vischnancas da la Svizra franzosa nua ch'ins discurra anc patuà (arpitan).

Colliaziuns
Website uffiziala da la vischnanca dad Evolène
Suot extra calvinisticum (latin per il dadour calvinistic) s'inclegia üna particularited da la teologia da Johannes Calvin ed insomma da l'ela refurmeda dal protestantissem.
Quista specialited es gnida elavureda i'l connex da la dispütta cristologica intuorn la dretta incletta da la Sencha tschaina culs aderents da Martin Luther.

Il püt da vista refurmo
A d'eira la persvasiun refurmeda cha l'umanited da Gesu as rechatta daspö l'ascensiun i'l tschêl da la vart dretta dal bap celestiel, uschê ch'ella nu possa esser preschainta corporelmaing düraunt l'act da la Sencha tschaina.

Il püt da vista luteraun
L'opiniun luterauna invezza intunescha cha l'omnipreschentscha (latin ubiquitas) da la natüra umauna da Gesu saja deda causa cha la natüra divina e la natüra umauna nu sajan da separer, bgeraunz ch'ellas comunicheschan vicendaivelmaing e staun in üna cumünaunza permanenta (term tecnic teologic: comunicatio idiomatum). Que pussibiltescha cha Gesu es preschaint reelmaing in, suot e cun ils elemaints da la Sencha Tschaina, il vin e'l paun.

Litteratura
Jörg Baur: Artichel Ubiquität. In: Theologische Realenzyklopädie (= enciclopedia reela teologica]] 34 (2002), pag. 224-241 (introducziun extaisa cun üna survista sur ulteriura litteratura)
Jörg Baur: Contribuziun Ubiquität. In: Bayer, Oswald e Gleede, Benjamin (edituors): Creator est creatura. Luthers Christologie als Lehre von der Idiomenkommunikation (= Creator est creatura [il creatur es la creatüra]. La cristologia da Luther scu doctrina da la communicaziun dals idioms), Berlin 2007, pag. 186-301

Colliaziuns
Infurmaziuns davart l'extra calvinisticum our da la perspectiva refurmeda
Eysins è ina vischnanca svizra en il chantun Vad en il district Nyon.
Il FC Sogn Gagl 1879 ei in club da ballapei svizer ord la citad da Sogn Gagl. Il club ei vegnius fundaus ils 19 d‘avrel 1879 ed ei aschia il pli vegl club da ballapei dalla svizra. L'equipa ha duas gadas saviu gudignar il campiunadi svizer.
La Federaziun internaziunala da ballabasket (FIBA - Fédération Internationale de Basketball amateur) è ina organisaziun internaziunal che coordinescha las federaziuns da ballabasket da l'entir mund. La sedia da la federaziun sa chatta a Genvra. La FIBA organisescha differentas arranschaments da ballabasket, sco per exempel ils campiunadis mundials da ballabasket dals umens sco era da las dunnas. Il president actual da la FIFA è il australian Bob Elphinston ed il secretari general è il svizzer Patrick Baumann.

Federaziuns continentalas
FIBA Africa - Africa
FIBA America - America dal Sid e dal Nord
FIBA Asia - Asia
FIBA Europa - Europa
FIBA Oceania - Oceania

Links
Pagina d'internet uffiziala da la FIBA
La Federaziun internaziunala da ballape (FIFA - Fédération Internationale de Football Association) è ina organisaziun internaziunala che coordinescha las federaziuns da ballape da l'entir mund. La sedia da la federaziun sa chatta a Turitg. La FIFA organisescha differents arranschaments da ballape, sco per exempel ils campiunadis mundials da ballape dals umens sco era da las dunnas. Il president actual da la FIFA è il svizzer Sepp Blatter.

Federaziuns continentalas
UEFA - Europa
AFC - Asia
CONMEBOL - America dal Sid
CONCACAF - America centrala e dal Nord
OFC - Oceania
CAF - Africa

Links
UEFA-COEFFICIENTS.COM - FIFA World Ranking, Champions League and Europa League statistics
Pagina d'internet uffiziala da la FIFA
Fabio Strinati (* ils 19 da schaner 1983 a San Severino, Italia) è in poet, scriptur talian e esperantist, pianist e cumponist. El ha scrivà e publitgà poesia e ovras aforisticas.

Biografia
Strinati è l‘autur da numerus cudeschs da lirica e collavura cun la revista Etnie deditgada a pievels minoritars. Studegia lungatgs regiunals e idioms minoritars, e tranter las linguas romanas profundà particularmain il dialect algheres e la lingua catalana cun l’agid da lectura da cudeschs da Carles Duarte i Montserrat e, surtut, dalla poesia da Klaus Ebner. A quest ultim deditgà insaquantas poesias inedidas ch‘Ebner sez ha translatà en tudestg, e che Strinati ha publitgà suenter en differentas revistas. Las poesias da Strinati èn translatadas en tudestg, en rumen, en albanais, en croat, en englais, en spagnol ed en bosniac.

Ovras
Anime tranciate; poesia, CTL Editore Livorno, Livorno 2020, ISBN 9788833872421
Frugale trasparenza; poesia, Edizioni Segno, Tavagnacco 2020, ISBN 9788893185639
Obscurandum; poesia, Fermenti Editrice, Roma 2020, ISBN 978-88-94978292
La Calabria e una pagina; poesia, Meligrana, Tropea 2020, ISBN 978-88-68153489
Toscana-Venezia solo andata; poesia, Calibano, Novate Milanese 2020, ISBN 978-88-94992717
Lungo la strada un cammino; poesia, Transeuropa, Massa 2019, ISBN 978-88-31249072
Concertino per melograno solista/ Concertino de granado solista; poesia, Apollo Edizioni, Bisignano 2019, ISBN 9788831202008
Discernimento atrabile; poesia, Macabor, Francavilla Marittima 2019, ISBN 978-88-85582750
Sguardi composti... e un carosello di note stonate; poesia, Apollo Edizioni, Bisignano 2018, ISBN 9788894921380
Quiete; haiku, Ass. Culturale Il Foglio, Piombino 2019, ISBN 978-88-76067754
L'esigenza del silenzio; poesia, La Mezzelane Casa Editrice, Santa Maria Nuova 2018, ISBN 978-88-33280264
Aforismi scelti. Vo. 2; aforismas, Ass. Culturale Il Foglio, Piombino 2017, ISBN 978-8876067174
Al di sopra di un uomo; poesia, Ass. Culturale Il Foglio, Piombino 2017, ISBN 978-8876066573
Dal proprio nido alla vita; poesia, Ass. Culturale Il Foglio, Piombino 2016, ISBN 978-8876066405
Un'allodola ai bordi del pozzo; poesia, Ass. Culturale Il Foglio, Piombino 2015, ISBN 978-88-76065910
Pensieri nello scrigno. Nelle spighe di grano è il ritmo; poesia, Ass. Culturale Il Foglio, Piombino 2014, ISBN 978-88-76065279

Colliaziuns
Vola via nel vento/TheSerendipityPeriodical
Artitgel en l'Anarcopedia (talian)
Biografia da Poeti e Poesia (talian)
Facebook è ina pagina d'internet da rait sociala che appartegna a las plattafurmas Meta.
La rait sociala è vegnida lantschada il 2004 da Mark Zuckerberg ch'è stà student inferiur a l'universitad da Harvard. El ha co-fundà Facebook ensemen cun Dustin Moskovitz, Chris Hughes, Andrew McCollum ed Eduardo Saverin.
Facebook è oz – cun passa 3 milliardas utilisaders – a partir da l'onn 2024 la plattafurma da rait sociala la pli impurtanta dal mund. Facebook è era la plattafurma da rait sociala preferida da differentas persunas da tut las vegliadetgnas.
Facebook, vegn scursanì sut sia firma-mamma, Meta Platformas, sco "FB" a la bursa NASDAQ en ils Stadis Unids.

Annotaziuns

Colliaziuns
Facebook
Fahrni è ina vischnanca politica svizra en il chantun Berna en il district Thun.

Colliaziuns
Fahy e ina vischnanca svizra dal chantun Giura en il district Porrentruy.
Faido è ina vischnanca politica svizra en il chantun Tessin che appartegna al circul Faido dal district Leventina.
Falera (entochen igl onn 1969 aunc official en tudestg Fellers, ni pli baul era Falaria e Valers) ei ina vischnaunca politica svizra en la regiun Surselva dal cantun Grischun.

Historia
La derivonza dil num ei entochen dacheu buc sclarida. Supponiu vegn ei ch'el deriva d'in pievel preroman, ch'ei seunius pli tard cun il suffix latin -aria, ch'ei daventaus pli tard tier -era.
Il segn caracteristic ei la baselgia da Sogn Rumetg erigida el 15avel tschentaner. Il spezial vid quella baselgia ei il zenn che ei in dils pli vegls dalla Svizra.
Entochen igl onn 2005 apparteneva Falera al circul da Glion el district dalla Surselva dal cantun Grischun, dapi la reforma territoriala digl 1. da schaner 2016 appartegn el alla regiun Surselva.

Uoppen
Descripziun:

Sin tschietschen la alva baselgia da Sogn Rumetg. Igl uoppen muossa la veglia baselgia, ina dallas pli veglias en la Surselva.

Geografia
La vischnaunca schai sin ina terassa, sin la vart seniastra dalla val dil rein anteriur. Ella ei colligiada cul teritori da skis LAAX.

Colligiaziuns

Falera en il Lexicon istoric retic
La pagina uffiziala dalla gugga da Falera
Fanas è ina vischnanca politica en il chantun Grischun. Ella fa part dal circul Seewis en il district Partenz/Tavau.
Faoug è ina vischnanca svizra en il chantun Vad en il district Broye-Vully.

Colliaziuns
Farera (uffizialmain tudestg Ferrera, mintgatant era per rumantsch per evitar confusiuns cun l'anteriura vischnanca da medem num) è ina vischnanca politica en il chantun Grischun ch'è sa furmada cun vigur a partir dals 1. da schaner 2008, tras la fusiun da la vischnanca anteriura da Farera (tud. Ausserferrera) cun quella da Calantgil (tud. Innerferrera). La vischnanca sa chatta en il circul da Schons, en il district dal Rain Posteriur.

Fracziuns

Colliaziuns
Ferrera en il Lexicon istoric retic

Funtaunas
Farera (tudestg Ausserferrera) è ina fracziun da la vischnanca da Farera en il district dal Rain Posteriur dal chantun Grischun en Svizra.
Il 1. da schaner 2008 è ella vegnida fusiunada cun l'anteriura vischnanca da Calantgil a la nova vischnanca da Farera (tud. Ferrera).

Vopna
Descripziun:

In Silber ein schrägrechts gestellter schwarzer Bergmannshammer (Pickel).
L'industria da minieras ch'è impurtanta a Farera e Calantgil ha manà a la selecziun dal zappun sco motiv da vopna per las duas vischnancas en las colurs da la Lia Grischa.

Geografia
Farera è situà al Rain da Farera (tud. Averser Rhein). Il vitg sa cumpona per gronda part da veglias chasas da lain. Sin ina terrassa a 350 m sur il vitg sa chatta l'abitadi Cresta ch'è anc pli abità la stad. Sin la vart sanestra da la val s'extenda il territori dal lieu fin al Hüreli cun 2'855 m, sin la vart sanestra fin al Piz Grisch cun 3'060 m. 50% dal territori èn nunproductivs, 20% èn cuverts da guaud e 29% èn territori agricul (principalmain economia d'alp).
Farvagny è ina vischnanca svizra cun 2093 abitants en il chantun Friburg en il district Sarina. Farvagny schai sin 700 m s.m. e chatta en il nordost dal flum Glâne.

Colliaziuns

Pagina-web da la vischnanca Farvagny (en lingua franzosa)
La fasa religius-confessiunala è l'emprima fasa da la litteratura rumantscha che dura da ca. 1550 fin 1850. Ella è segnada dal cumbat confessiunal a partir da la Refurmaziun. La producziun litterara sa cumpona cunzunt da scrittiras religiusas.
Fats dals apostels (in rumauntsch grischun fatgs dals apostels) es ün cudesch dal Nouv Testamaint illa Bibgia, partieu aint in 28 chapitels.

L'autur
Tenor la tradiziun generela deriva il cudesch dal apostel Lucas e sto in connex immediat cul evangeli da quella persuna. Üna cumprouva per quista teoria as pudess verer ill'introducziun cur cha l'autur as drizza ad ün Teofilus in dschand: "I'l prüm cudesch, cher Teofilus, d'heji quinto da tuot que cha Gesu ho fat ed instruieu fin a quist di, dal quel es gnieu tut sü (in tschêl)" (chapitel 1, vers 1-2).

Cuntgnieu
Ün chapitel renomno es il seguond chi quinta da Tschinquaisma e cu cha'l Spiert Sench riva a la prüma raspeda a Gerusalem.
Il 15evel chapitel tematisescha il conflict traunter Petrus e Paulus sül concil dals apostels a Gerusalem: la majorited suot Paulus decida cha pajauns, chi converteschan al cristianissem, nu ston surpiglier tuottas ledschas dal Vegl Testamaint. Impustüt las reglas da nettezza culticas dal giudaissem croudan davaunt per persunas chi dvaintan cristiauns.
La granda part dal cudesch as dedicha lura als viedis da missiun dal apostel Paulus.

Litteratura
Rudolf Pesch, Die Apostelgeschichte. 2 Toms (= Evangelisch-Katholischer Kommentar zum Neuen Testament [= commentari evangelic catolic al Nouv Testamaint], Tom 5). Benziger, Turich
Tom parziel 1: Apg 1 - 12, (1986) 3. Ediziun 2005 (ISBN 3-545-23112-7).
Tom parziel 2: Apg 13 - 28, (1986) 2. Ediziun 2003 (ISBN 3-545-23113-5).
Favugn (tudestg ed uffizialmain: Felsberg) è ina vischnanca politica en il circul Trin, district Il Plaun dal chantun Grischun en Svizra.

Geografia
Favugn sa situa en la planira da la Val dal Rain da Cuira da la vart sanestra dal Rain tranter Cuira e Domat. La muntogna Favugn Calanda sa situa en la vischnanca.

Abitants
populaziun 31. december 2003: 2071
populaziun 31. december 2000: 1859
populaziun 31. december 1990: 1599
populaziun 31. december 1980: 1183

Linguas
Las linguas discurridas en la vischnanca èn il rumantsch ed il tudestg.

Persunalidads
Eveline Widmer-Schlumpf, cussegliera federala.
Leon Schlumpf, cusseglier federal.

Colliaziuns
Il site cumunal
Favugn en il Lexicon Istoric Svizer
Federica de Cesco (* 23 da mars 1938 a Pordenone, Italia) è ina scriptura svizra.

Vita
Federica de Cesco è naschida l’onn 1938 a Friaul, ina regiun en l‘Italia dal Nord. Sie mamma ha discurrì tudestg, il bab era Talian. Ella è creschida si billing e discurra currentamain talian, tudestg e franzos, perquai ch’ella viveva durant la segunda guerra mundiala cun ses geniturs en Etiopia, Italia, Frantscha, Germania e Belgia. Federica de Cesco ha studegià istorgia d’art e psicologia a l’universitad da Lüttich.
1962 è ella dischlochada en Svizra; ozendi viva ella a Lucerna. Dapi l’onn 1971 è ella maridada cun Kazuyuki Kitamura, in fotograf giapunais. Federica de Cesco ha dus uffants d‘emprima letg, Manuela Federica e Marc-Daniel.
Ella viagescha gugent ed ha vivì in temp tar ils Tuareg, in pievel nomad en la Sahara. En blers cudeschs ha ella elavurà las experientschas dals viadis e sia savida etnologica. Ils protagonists da sias istorgias èn savens mattas independentas, che rebelleschan encunter normas imponidas.
2008 ha il reschissur Nino Jacusso fatg in film davart la vita da Federica de Cesco. Dapi l’onn 2013 s’engascha ella per la furmaziun d’uffants dal pievel indian Lakota.

Creaziun litterara
En ils territoris tudestgs è Federica de Cesco enconuschenta sco autura da cudeschs per uffants e giuvenils. Sias ovras raquintan savens da culturas, religiuns u vistas estras.
En la vegliadetgna da 15 onns ha ella scrit sia emprima ovra, ina istorgia davart indians che sa numna „Der rote Seidenschal“.
Federica de Cesco ha publitgà passa 50 cudeschs; dapi l‘onn 1994 scriva ella era romans per creschids.
Fehren è ina vischnanca politica svizra en il chantun Soloturn.

Colliaziuns
Felix Louis Calonder (1863 - 1952) è l'emprim Rumantsch che ha fatg part da la regenza svizra, il Cussegl federal. Il star in commember dal Cussegl federal 1913–1920 da la partida liberal-democrata.
Ferden è ina vischnanca svizra en il chantun Vallais en il district Raron Occidental.
Ferlens è ina vischnanca svizra en il chantun Vad en il district Lavaux-Oron.
Ferpicloz è ina vischnanca svizra en il chantun Friburg en il district Sarina.

Colliaziuns
Ferrera (tudestg Schmitten GR) è ina vischnanca politica en il chantun Grischun en Svizra.
Ferreyres è ina vischnanca svizra en il chantun Vad en il district Morges.
Fey è ina vischnanca svizra en il chantun Vad en il district Gros-de-Vaud.
Fiat Automobiles S.p.A. è in producent d’autos talian ch’è vegnì fundà l’onn 1899 da Giovanni Agnelli. Id es l’emprim fabricant d’autos in Italia.
Fiat Automobiles ei il pli grond producent d’autos dall’Italia. Fin l’onn 2002 èn vegnids construids en sis ovras en l’Italia passa in milliun vehichels, e sin il pajais è crudà passa in terz da la svieuta da l’interpresa. Fiat era pli baud part da Fiat Chrysler Automobiles e dapi il 2021 ina societad affiliada da Stelleantis.

Referenzas

Colliaziuns

Pagina d'internet da la Fiat (Englais)
Pagina d'internet da la Fiat Chrysler Automobiles (Englais)
Fideris (rumantsch, istoric: Fadrein) è ina vischnanca svizra en il chantun Grischun. Ella fa part dal circul Jenaz en il district Partenz/Tavau.

Colliaziuns
Fier è la settavel gronda citad en l' Albania. Ella sa chatta tranteren ils flums Gjanica, Seman e Vjosa, la muntogna Morava e la planira da Myzeqe en il center da l'Albania, circa 114.1 kilometers en il sid da la chapitala da l' Albania, Tirana. La citad ha ina surfatscha da 628,8 km² ed ina populaziun da 101 963 persunas.

Citads schumellinas

Fier collavura era cun:

Annotaziuns

Colliaziuns

bashkiafier.gov.al: pagina uffiziala da la citad
Fiera di Primiero (per tudestg antruras era Primör) è ina vischnanca taliana cun 534 abitants (1. da schaner 2009) che appartegna a la provinza autonoma da Trento, regiun Trentino-Tirol dal Sid. Il lieu è il center administrativ ed economic da la Valle del Primiero en il Trentino da l'ost.

Geografia
Fiera di Primiero è cun ses 0,15 km² la pli pitschna vischnanca da l'Italia, suandà dad Atrani sin la Costa d'Amalfi cun 0,20 km².
El è situà a 745 m s.l.m. a la sbuccada dal flumin Canali en il Cismon, tenor il qual la Valle del Primiero vegn era numnada Valle del Cismon, al pe da la muntogna Bédolé e la gruppa del Pala. Il lieu sa chatta var 15 km al sid da San Martino di Castrozza e 25 km davent dal Passo Rolle, sur il qual ina strada maina en direcziun Bulsaun resp. Trento. Tras la Val Canali, che s'auza vers l'ost, è il lieu sur il Passo di Cereda collià cun Agordo e tras la Val di Schenèr en il sid cun Feltre en la provinza da Belluno.
Il lieu cunfina cun las vischnacas da Siròr, Tonadico, Transacqua e Mezzano.
Fiesch è ina vischnanca svizra en il chantun Vallais en il district Goms.
Fieschertal è ina vischnanca svizra en il chantun Vallais en il district Goms.
Fiez è ina vischnanca svizra en il chantun Vad en il district Jura-Nord vaudois.
Filet è ina citad svizra en il chantun Vallais è ina district Raron Oriental.
Filip Gallicius, era Philipp Saluz (* 4 da favrer 1504 a Müstair; † 7 da zercladur 1566 a Cuira) era in teolog refurmà, scriptur da chanzuns religiusas e reformatur da l'Engiadina.

Biografia
Il bab, Adam Saluz, era d' Ardez, la mamma, Uorschla Gallicius, da Chamues-ch. El porta aschia il num da sia mamma sco auters umanists da ses temp. El era in parent da Simon Lemnius. L' onn 1524, cun ventg onns, predegia el a Chamues-ch. Ses predis correspundan allas ideas dalla refurmaziun. 1526 aveva Gallicius participà al discurs da Glion ensemen cun Comander e Blasius, ils refurmaturs da Cuira. Gallicius vegn accusà e duai dar pled e fatg avant il tribunal il mars 1526. El sa defenda a Zuoz avant il tribunal sa fundond sin la sontga scrittira sco Huldrych Zwingli propagava a Turitg. Gallicius sperda, vegn bandegià e sto bandunar l'Engiadina, denton mo per in temps. La sentenzia sto vegnir revocada. Gallicius predegia vinavon a Lavin ed a Guarda. Sia maridaglia cun Uorschla Chiampel, la sora da Durich, procura per in stgandel ed el sto danovamain bandunar la val. El sa renda a Langwies, Scharons e Malans ensemen cun Durich Chiampel. 1536 translatescha Gallicius sco emprem il babnoss en rumantsch, ils diesch cumandaments e pauc pli tard ina part da la genesis. 1537 scriva Gallicius la disputaziun da Susch en linguatg rumantsch che daventa il punct da partenza decisiv per la refurma en l'Engiadina bassa. Davent dal 1539 sa chatta Gallicius a Cuira sco magister a la scola da Son Nicolai, ensemen cun ses parent Lemnius, e dapi l'onn 1550 sco plevon a Sontga Regula. Ensemen cun Comander elavura el la "Confessio retica" e l'"Urden sinodal". Sco preditgant versà vegn el clamà l'onn 1554 per in curt temp a Zuoz, Madulain, La Punt Chamues-ch, nua ch'el aveva cumenzà sco caplon 30 onns pli baud. Filip Gallicius è mort 1566 a Cuira en consequenza da la pestilenza. Gallicius ha patì e cumbattì ord persvasiun per la refurma ed è sta aschia ina persuna da clav per la refurma en l'Engiadina.

Funtaunas
Deplazes, G., Funtaunas, Istorgia da la litteratura rumantscha per scola e pievel, tom 1, Lia rumantscha, Cuira, 1993, pg. 74-77

Colliaziuns
Philipp Gallicius en il Lexicon istoric retic
Confessiun retica en il Lexicon istoric retic
Filisur (istoric e local Filisour) è ina vischnanca politica en il chantun Grischun en Svizra.
Finhaut è ina vischnanca politica svizra che appartegna al district Saint-Maurice en la part francofona dal chantun Vallais.
Firenza (talian Firenze) è ina citad da l'Italia en la Toscana. Il flum che traversa la citad sa numna Arno ed è il secund grond flum da la peninsla taliana.
En il temp medieval era quai in center artistic, cultural, commerzial, politic, economic e finanzial; en il temp modern giugava el la rolla da la chapitala da la Toscana da 1569 fin 1859 ch’è daventà sut la regenza dals Medici in dals stadis ils pli ritgs e moderns. Igl onn 1865 han ins declerà Firenza sco chapitala dal Italia fin 1871, igl onn che marchescha la fin dal Risorgimento.

Istorgia
In impurtant center universitar impurtant e patrimoni cultural mundial dapi 1982, vala sco lieu d’origin da la Renaschientscha – la schientscha d’ina nova era moderna tenor il temp medieval, in temp da midada e la «renaissance»«, – e sco lieu da la naschientscha da la «lingua taliana, grazia a la lingua da Florentina che vegn duvrada en la litteratura. 1986 è Firenza vegnida nominada sco chapitala culturala da l’Europa.

Architectura
Firenza vala sin l’entir mund sco ina center d'art ed architectura ed è enconuschenta grazia a ses numerus monuments e museums sco ina da las pli bellas citads dal mund. Citad da Dante Alighieri, Petrarca, Donatello, Botticelli, Leonardo da Vinci, Michelangelo, Niccolò Machiavelli, Galileo Galilei.

Trivia
Enconuschent era per il santeri dals englais, il club da ball ACF Fiorentina ed autras equipas da sport.

Fontaunas
https://it.wikipedia.org/wiki/Firenze (talian)
Fisibach è ina vischnanca politica svizra en il chantun Argovia. Ella è situada en il district Zurzach.

Colliaziuns
Fislisbach è ina vischnanca politica svizra en il chantun Argovia. Ella è situada en il district Baden.

Colliaziuns
Flearda (tudestg Flerden) è ina vischnanca politica svizra en il chantun Grischun. Ella è situada en il circul Tusaun dal district dal Rain Posteriur.

Colliaziuns